Džiu džitsu - Vikipēdija

# Džiu džitsu

### Vikipēdijas raksts

Šis raksts neatbilst Vikipēdijas kvalitātes standartiem; tam nepieciešami būtiski uzlabojumi.
Lai uzzinātu, kā uzlabot rakstu, izlasiet pamācību!

## [izmainīt šo sadaļu] Džiu džitsu

Apraksts Burtiskā tulkojumā "Džiu džitsu" varētu tulkot kā "elastīgā māksla". "Džiu džitsu" ir cīņas māksla, kurā uzsvars tiek likts lai attīstītu savu elastību, un pretinieka uzbrukuma enerģiju izmantotu savai aizsardzībai. "Džiu džitsu" aptver teju vai visus cīņas paņēmienu veidus- metienus, sitienus, spērienus, satvērienus, žņaugšanas tehniku un sāpju paņēmienus, tāpēc tas bieži tiek uzskatīts par vienu no visefektīvākajiem pašaizsardzības veidiem.

Vēsture "Džiu džitsu" ir radies feodālajā Japānā, kā neapbruņota samuraja pašaizsardzības māksla, iespējams arī pret smagi apbruņotu pretinieku vai arī pret vairākiem uzbrucējiem. No "Džiu džitsu" ir attīstījušies tādi pasaulē ļoti populāri austrumu cīņu veidi kā "Džudo" un "Aikido".

Nodarbību apraksts "Džiu džitsu" nodarbību saturs ir ļoti atkarīgs no instruktora un viņa izpratnes par cīņas mākslām. Tieši tāpēc arī ir iespējama situācija kad vieni "Džiu džitsu" uzskata par vienu no vissmagākajiem un bīstamākajiem cīņas veidiem, bet citi- par vieglu pašaizsardzības stilu, kurš ir piemērots arī sievietēm. Tomēr tradicionāli "Džiu džitsu" vieno fakts, ka tā ir nesportiska cīņas māksla, kurā treniņi parasti notiek, partneriem mācoties izpildīt tehniski pareizu aizsardzības tehniku, un uzsvars netiek likts uz maksimāla spēka pielietojumu, bet, iesācēju līmenī, uzbrūkošais partneris ( "uke") atļauj tam, kurš aizsargājas ( "nage" ), mācīties izpildīt pareizu tehniku. Tāpēc arī vissvarīgākā ir pareizas krišanas prasme, kurai jāpievērš īpaša uzmanība, lai izbēgtu no savainojumiem. Starp partneriem nenotiek cīkstēšanās, kā tas parasti notiek sportiskajos cīņu veidos ( piem. džudo vai brīvā cīņa ). Un tomēr, profesionālajā līmenī, arī "Džiu džitsu" ir iespējamas sacensības vai paraugdemonstrējumi, bet noteikumi ir ļoti atšķirīgi. Tāpat daži instruktori nodarbībās māca aizsardzību pret uzbrukumiem ar dažādiem priekšmetiem- piemēram nazi, nūju utt.

Kopsavilkums "Džiu džitsu" ir viens no visefektīgākajiem pašaizardzības veidiem. To var apgūt dažādās skolās arī Latvijā, un tomēr, pirmajā reizē būtu ieteicams pakonsultēties ar instruktoru, pavērot treniņu no malas un novērtēt savu fiziskās sagatavotības līmeņa atbilstību nodarbību saturam. Citādi iespējamas dažādas- smagākas vai vieglākas traumas.

Saturs iegūts no "http://lv.wikipedia.org../../../d/%C5%BE/i/D%C5%BEiu_d%C5%BEitsu.html"

Kategorija: Raksti, kas jāuzlabo

##### Views

- Raksts
- Diskusija
- Pašreizējā versija

##### Meklēt